als_Latn dik_Latn sag_Latn
Deputeti i Partisë Socialiste Erjon Braçe komentoi qëndrimet publike të kreut të opozitës Lulzim Basha për çështjen e energjisë elektrike. “Sapo dëgjova thirrjen kriminale të Lulzim Bashës. Mos paguani faturat e energjisë!! Në një hartim patetik ku nuk kishte as logjikë, as argument, as zgjidhje por thjesht propagandë, Basha tha qartë: mos paguani faturat e energjisë elektrike”, tha Braçe.
Sipas tij, nuk ka asgjë ndryshe nga ajo që Sali Berisha ju ka thënë shqiptarëve të tij, pjesës së tij sa herë ka patur zgjedhje e sa herë ka patur nevoj: ju fal faturat e e papaguara të energjisë elektrike!!
“Kjo është e pashembullt e kriminale!! Ndërkohë, sot Basha foli për fatura abuzive, gjoba e kamatvonesa. Dikush nga këta të shkolluarit jashtë duhet ti shpjegojë këtij idioti se kurrë nuk ka shkuar të paguajë në një sportel ku paguhen faturat e energjisë se: nuk ka gjovë! Ka faturë e kamatvonesë kur kalohen afatet ligjore të pagimit të faturës së energjisë!! E dyta,
Lulzim Basha duhet të tregojë se të kujt kohe janë këto fatura abuzive që reklamon veç sot.
Larja e duarve me cilësimin e CEZ si ‘hajdutja më e paskrupullt në këtë vend’ as që e shpëton dot nga përgjegjësia. Kur unë tregoja në Kuvend privatizimin kriminal të koorporatës nga CEZ prej dyshes Berisha-Basha, këta gojëndyre më quanin komunist, no global etj.”, u shpreh Braçe
Kur unë, vijoi ai, për muaj me radhë tregoja abuzimet familjare të CEZ-it e familjes politike e ekonomike të Sali Berishës, sërish këta gojëndyrë më quanin një deputet të papërgjegjshëm që sulmon investitorët e huaj në këtë vend.
“Tani, Ministri i Jashtëm që loboi privatizimin e rrjetit kombëtar të energjisë nga CEZ për nevojat politike të ‘integrimit’ që nuk ndodhi kurrë, kujton se lan duart, bën politikë apo po lufton për njerëzit që i zhyti me CEZ-in. Neveri shembullore!! Mbi të gjitha, kur ky hajdut zyrtar që jeton mes luksit në një dubleks në zonën më të shtrenjtë të Tiranës, flet për të varfrit-pra për pensionistët, ata me ndihme ekonomike etj, neveria shkon në efir!! Është ky Lulzim Basha anëtari i qeverise që e rriti çmimin e energjisë nga 4.5 në 7.7 lekë e për të tjetrët deri në 13.5 lekë!! Në anë tjetër, Qeveria konfirmoi edhe një herë sot se nuk fal asnjë faturë!! Dhe kjo respekton mbi 80% të shqiptareve që paguajnë rregullisht energjinë.
Por në anë tjetër, Qeveria vendosi sot masa të reja që favorizojnë pagesën e prapambetur duke falur kamatvonesat për ata që paguajne apo duke e shtrire pagesën me këste të detyrimit!!”, insistoi Braçe.
als_Latn als_Latn als_Latn als_Latn als_Latn als_Latn als_Latn als_Latn